Priserne kommer til at ligge tæt på de priser som svenske Tesla ejere allerede havde fået oplyst.

Søren Kragballe, f. 1955, er profilredaktør på Finans. Han har i mere 25 år beskæftiget sig med erhvervsjournalistik. Efter praktiktiden på Jydske Tidende i Tønder og Kolding kom Søren i 1985 til Ritzaus Bureau i København. Herfra blev han i 1990 ansat på Dagbladet Børsen og skiftede til Jyllands-Postens erhvervsredaktion i 1999, hvor han har været siden. Han har primært beskæftiget sig med de store industrivirksomheder og har især en forkærlighed for de af selskaberne, der kan fremvise aner tilbage til tiden, hvor Jacobsen, Tietgen og H.N. Andersen regerede. Søren Kragballe er oprindeligt fra Sønderjylland og har tidligere spillet ishockey for Vojens, hvor det blev til tre Danmarksmesterskaber og en del landskampe.

Tesla har nu officielt bekræftet, hvad priserne bliver i Danmark på den opgraderede udgave af Teslas Model 3.

»Model 3 Long Range dobbelt motor med firehjulstræk starter fra 464.724 DKK og Model 3 Performance fra 576.044 DKK,« skriver Tesla og gør opmærksom på, at priserne er inklusiv dansk moms og skat.

Priserne florede tidligere på dagen i den lukkede gruppe ”Tesla Owners Club Denmark”, hvor en af deltagerne skrev: ”Så er der priser på 3”. Og det fik han ret i.

Det er endnu uvist, hvornår Tesla helt nøjagtigt kan levere modellerne i 2019.

»Over de kommende dage vil vi invitere Model 3 reservationsholdere i Danmark til at konvertere deres reservation til en ordre på en af vores to topmodeller - Model 3 Long Range dobbelt motor med firehjulstræk og Model 3 Performance. Leveringer i Europa vil starte i februar og blive prioriteret ud fra reservationsdato, leveringssted og konfiguration,« skriver Tesla.

Tidligere på måneden kunne svenske Tesla fans se, at en Long Range i Sverige ville koste 650.000 sv. kroner (470.000 kr), mens Performance vill blive prissat til 767.000 kr. (555.000 kr.) Begge priser var i Sverige inklusiv moms.